ବରଗଡ ୨୨।୧୨ଃ ବରଗଡ ସଦର ଥାନା ଏକାମ୍ର ଛକରେ ଅଭାବନୀୟ ଘଟଣା ଘଟିଛି । ବିଦ୍ୟୁତ ଆଘାତରେ ଜଣେ ଚାଷୀଙ୍କ ମୃତ୍ୟୁ ହୋଇଛି । ଚାଷୀଙ୍କ ମୃତ୍ୟୁକୁ ନେଇ ଉତ୍ତେଜନା ଦେଖାଦେଇଛି। କ୍ଷତିପୂରଣ ଦାବିରେ ବରଗଡ-ବଲାଙ୍ଗୀର ରାସ୍ତା ଅବରୋଧ କରିଛନ୍ତି ମୃତକଙ୍କ ପରିବାର ଓ ଗ୍ରାମବାସୀ । ମୃତକ ଇଶ୍ବର ଛତର ।
ସୂଚନାଯୋଗ୍ୟ ଯେ, ରବିବାର ସକାଳ ୧୧ଟା ସମୟରେ ଚାଷ ଜମିରେ ଗଛ କାଟି ସଫା କରୁଥିବାବେଳେ ବିଦ୍ୟୁତ ତାର ସଂସ୍ପର୍ଶରେ ଆସିଥିଲେ ଇଶ୍ବର । ଘଟଣାସ୍ଥଳରେ ତାଙ୍କର ମୃତ୍ୟୁ ହୋଇଥିଲା । ଯାହାକୁ ନେଇ ଉତ୍ତେଜନା ଦେଖାଦେଇଛି । ସ୍ଥାନୀୟଲୋକେ ବିଦ୍ୟୁତ ବିଭାଗର ଅବହେଳାକୁ ଦାୟୀ କରାଛନ୍ତି । କ୍ଷତିପୂରଣ ଦାବିରେ ବରଗଡ-ବଲାଙ୍ଗୀର ରାସ୍ତା ଅବରୋଧ କରିଛନ୍ତି ।
